b'\n_START_ARTICLE_\nMati\xc4\x8dna krvotvorna celica\n_START_PARAGRAPH_\nKrvotvorna mati\xc4\x8dna celica, hemopoetska mati\xc4\x8dna celica (KMC) ali hemocitoblast je multipotentna mati\xc4\x8dna celica, iz katere nastajajo vse krvne celice, tako mieloi\xc4\x8dne (monociti, makrofagi, granulociti, rde\xc4\x8de krvni\xc4\x8dke, megakariociti/krvne plo\xc5\xa1\xc4\x8dice) kot limfocitne (limfociti T in B, naravne celice ubijalke). Glede na to delimo KMC na multipotentne mati\xc4\x8dne celice mieloi\xc4\x8dne vrste (MMC-M) ter multipotentne mati\xc4\x8dne celice limfati\xc4\x8dne vrste (MMC-L). Po nekaterih teorijah naj bi bile krvotvorne mati\xc4\x8dne celice celo pluripotentne, tj. sposobne naj bi bile diferenciacije v ve\xc4\x8dino zvrsti celic telesa, ne samo krvnih celic.'